Die sanger en liedjieskrywer Adam Tas het ook letterlik sy stem by Begrond gevoeg met die skryf van ŉ spesiale liedjie vir die bekendstelling van dié boek. Die liedjie “Afrikagrond” is, bedoel om ŉ verdere dimensie aan die tema te gee en is ook vir die eerste keer by die boekbekendstelling gespeel. In sy liedjie oor die Afrikaner se begronding in Suid-Afrika praat Tas van die “weeskinders van Afrika” wat weer ŉ toekoms op Afrika-grond moet maak. En soos ŉ goue draad wat deur Begrond loop, beklemtoon dié liedjie weereens dat die Afrikaner ŉ hoopvolle toekoms tegemoet kan gaan. Klik hier om na die musiekvideo van “Afrikagrond” te kyk.